Как да направя правилния избор на гризалка/чесалка?
 Има няколко важни правила, които трябва да имате предвид, когато избирате гризалка или чесалка за вашето дете.  На първо място, трябва да се уверите, че тя е подходяща за него и че може да облекчи дискомфорта , съпровождащ никненето на зъбите. Например ако бебето ви предпочита да дъвче своето одеялце или дрехи, най-подходяща би била памучната гризалка/чесалка.  Ако обаче му харесва да „ дъвче“ твърди повърхности (вкл. предмети от бита) , може би ще трябва да го снабдите с гумена или дървена гризалка/чесалка. Някои от тях имат вибрираща функция, която допълнително успокоява венците. Размерът на чесалката/гризалката, която ще изберете, също е от голямо значение. Диаметърът и́ не трябва да бъде по-малък от 4 см , за да се предотврати случайното и́ поглъщане или напъхване в носа. От друга страна обаче, трябва да избягвате твърде големите модели, които детето няма да може да държи в устата си. 

